ARVIOINTIKESKUSTELU

Arviointikeskustelut ovat tärkeä osa kodin ja koulun yhteistyötä. Siinä käydään läpi oppilaan työskentelyä ja suorituksia, mutta katse on vahvasti tulevaisuudessa. Tavoitteena on luoda keskustelun osallistujille oppilaan oppimista tukevaa yhteistä katsetta tulevaisuuteen. 

Arviointikeskustelu
•	on osa monipuolista arviointia
•	ohjaa ja kannustaa opiskelua
•	kuvaa, miten oppilas on saavuttanut kasvulle ja oppimiselle asetetut tavoitteet
•	antaa tietoa arvioinnin perusteista, oppilaan edistymisestä, vahvuuksista sekä kehitettävistä oppimisen alueista

Arviointikeskustelu muodostuu oppimisprosessin osaksi, joka ohjaa oppilaan työskentelyä ja antaa aikuisille arvokasta tietoa oppilaan oppimisen ja kasvun ohjaamiseksi.

Arviointikeskustelu tapahtuu opettajan johdattelemana, ja siihen kuuluvat sopiva, samantasoinen avoimuus, vilpittömyys ja toisten huomioonottaminen. Käytettävän kielen on oltava selkeää ja ammattisanaston käyttämistä kannattaa välttää. Lämmin ja positiivinen suhtautumistapa rohkaisee keskustelijoita ilmaisemaan oman näkemyksensä.

Onnistunut arviointikeskustelu tuottaa yhteistä ymmärrystä lapsesta, ei vain oppijana vaan kokonaisena persoonana. Oppilaan asiat ovat keskustelun pääasia ja hänen ajatuksiaan ja mielipiteitään tulee kuulla. Hyvin onnistuneena arviointikeskustelu on oppilaalle merkittävä oppimaan oppimisen tilaisuus. Erityistä huomiota kiinnitetään opiskelumotivaation tukemiseen.

Valmistautuessaan arviointikeskusteluun opettaja pohtii keskustelun tavoitteet, teemat ja keskustelun pohjana käsiteltävät materiaalit. Keskustelu alkaa oppilaan kuulemisella, johon oppilas on saanut valmistautua tekemällä itsearvioinnin huoltajansa kanssa.
Seuraavassa on koottu joitakin kysymyksiä arviointikeskustelun tueksi. Halutessasi voit muokata niitä tarpeen mukaan.Yhteisen keskustelun lopuksi asetetaan konkreettiset tavoitteet, joiden avulla oppilas tietää, mihin hänen pitää pyrkiä. Tavoitteissa edistymistä seuraavat oppilas, huoltaja ja opettaja yhdessä.  
Toivottavasti näistä ohjeista on apua laadukkaan arviointikeskustelun pohjaksi.  
	-

Oppilas: ________________________	 Luokka: _____	Päivämäärä
					Klo
    
1.   Oppimistaidot
      - Miten valmistaudut koulupäivääsi?
- Miten teet kotitehtäviä?/ Kuinka paljon sinulla kuluu kotitehtäviin aikaa?
- Minkälaisten asioiden oppiminen on vaikeaa? Mihin tarvitsisit lisää tukea?
- Millä tavalla opit parhaiten? 
- Mietitkö ennen työhön ryhtymistä, mitä ja miten aiot tehdä?
- Ovatko koulutehtävät sinulle tarpeeksi haasteellisia? Millaisia tehtäviä toivoisit?
      - Keskitytkö tunnilla oppimiseen? Mikä auttaa keskittymään? Mikä häiritsee?
      - Millä tavalla osallistut yhteiseen työskentelyyn?
      - Mitä olet oppinut? Mitä haluaisit oppia?

2.	Sosiaaliset taidot
- Osallistutko keskusteluun luokassa? Rohkenetko ilmaista oman mielipiteesi? Kuunteletko         muiden puheenvuoroja?
- Työskenteletkö mieluiten ryhmässä vai yksin? Keiden kanssa työskentely onnistuu parhaiten?
- Miten autat muita?
- Noudatatko yhteisiä ohjeita ja sääntöjä? 
- Onko sinulla koulussa kavereita? Keitä he ovat? 
- Mitä teet välitunneilla?
- Kiusataanko sinua? Kiusataanko koulussamme? Kuka kiusaa? Ketä kiusataan?
- Miten mielestäsi kohtelet muita?
3.	Tunnetaidot
- Tunnetko olosi turvalliseksi koulussa? Miksi? Miksi et?
- Mikä on koulussa mukavaa / ikävää? Luettele molemmista Top 3.                                           - Miten ratkaiset kiistat muiden oppilaiden kanssa? 
- Arvostetaanko sinua koulussa? Mistä asioista saat myönteistä palautetta?
- Millaisella mielellä lähdet yleensä kouluun? Entä koulusta?
4.	Tavoitteet
- Missä olet taitava? 
- Missä kaipaisit eniten tukea tällä hetkellä?
- Aseta itsellesi tavoitteet kevätlukukaudelle.
Tavoitteet:
1.___________________________________________________________________________
2.___________________________________________________________________________
3.___________________________________________________________________________
Allekirjoitukset

____________________	               ____________________                 ____________________
Luokanopettaja	               Oppilas		       Huoltaja